I lørdags blev årets første Lottovinder fundet i Aalborg. Vedkommende blev seks millioner kroner rigere - den eksakte gevinst lød på 6.093.929 kroner. Den lykkebringende vinderkupon blev købt i Dagli'Brugsen på Vissevej i Aalborg. Aalborg sluttede 2016 på en delt andenplads med Esbjerg over byer med flest Lottomillionærer i det forgange år. På førstepladsen i 2016 lå København. Men måske vil Aalborg tage revanche i år 2017? I lørdags kunne Aalborg i hvert fald starte året ud med en føring.

Referat:
Lotto-året 2017 blev lørdag skudt i gang i det nordjyske. En heldig aalborgenser løb med førstepræmiepuljen på seks millioner kroner.